Theodor Lohrmann

Theodor Robert „Teddy“ Lohrmann (* 7. September 1898 in Heidelbarg; † 4. September 1971 weer en düütsch Footballspeler. 

De Doorhöder fung sien Loopbahn bi SV Waldhof Mannheim an, wo he bit 1920 bleev un ünner annern mit Josef Herberger speel.  Dornah speel he bit 1923 bi de SpVgg Fürth. 1923 is he to den Wiener Amateursportvereen, de nahderhen FK Austria Wien heeten dee. Lohrmann weer en bannig gooden Sportler und hett an een Dag in Wien en besünner Rekord opstellt: vörmiddags speel he Handball, dornah Rugby un Football un an’n Avend Waterball.

För de düütsch Natschonalmannschap hett he van 1920 bit 1923 insgesamt 3 Lännerspelen maakt. Dat leeg doran, dat Heinrich Stuhlfauth de Nummer 1 vun de düütsch Doorhöder weer un as Lohrmann nah Wien wesselt weer, weer de sien Karriere in de Natschonalmannschap ahnhen vörbi, wiel Speler, de in’t Utland spelen deen, nich beropen wurrn. 

Borns
 Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8

Kategorie:Mann
Kategorie:Börger von Düütschland
Kategorie:Boren 1898
Kategorie:Storven 1971
Kategorie:Footballnatschonalspeler (Düütschland)